Каква е подходящата възраст за захранване с пюрета?
 Бебетата започват да получават допълнителни храни най-рано в началото на пети месец и най-късно в началото на седми месец.   Преценката е субективна и зависи от растежа на детето и неговия апетит - при някои деца на възраст след четири месеца, млякото и майчината кърма са недостатъчни и е необходимо добавянето на захранваща храна за здравословен растеж.  
При други подрастващи храненето с кърма или млечна формула е достатъчно и те растат и наддават в норма.  За тях въвеждането на нови храни не е необходимо преди навършване на шести месец.
Решението за въвеждане на твърди храни трябва винаги да се взема съобразно развитието и нуждите на Вашето дете.  Ако детето Ви не проявява ситост само с млечни храни, ако държи главата си изправена без чужда помощ и проявява интерес към нови храни, то тогава се консултирайте с Вашия педиатър относно възможността да започнете със захранване със зеленчукови пюрета.


